De quin tema parla el text següent?
L'Oficina Internacional de Pesos i Mesures (Bureau international des poids et mesures, BIPM, en francès), és una organització internacional de normalització. És un dels tres organismes creats per al manteniment del Sistema Internacional d'Unitats (SI) sota les normes establertes per la Convenció del Metre (Convention du Mètre). Habitualment s'utilitza l'acrònim BIPM, del seu nom en francès, per a referir-se a aquesta organització.
Les altres dues organitzacions encarregades del manteniment del Sistema Internacional d'Unitats són la Conferència General de Pesos i Mesures, coneguda internacionalment per l'acrònim CGPM del seu nom en francès Conférence générale des poids et mesures i el Comitè Internacional de Pesos i Mesures conegut per l'acrònim CIPM del nom francès Comité international des poids et mesures.

El BIPM va ser creat el 20 de maig del 1875 com a part del tractat de la Convenció del Metre signat a París per disset estats. Des del 1884 la seva seu es troba al Pavillon de Breteuil del Parc de Saint-Cloud a Sèvres, prop de París i té un estatus d'extraterritorialitat. El 1889 la primera Conferència General de Pesos i Mesures va aprovar els primers prototips internacionals del metre i del quilogram i va establir que fossin oficialment dipositats al Pavillon de Breteuil.
El text tracta sobre ciència i tecnologia.